- Daniel
- <
- 12
- >

12
Ensel Daniel mampe gagaloleide
1 Ensel ne dianene wanase, “Walama ando iedia bedewe ensel mukamukaua Maikel mida e apanaa Israelwa oniamodia sabamolepie wisepio poka rebarebaida segalepi.✡Gagalo 12.7 E uwa da segaitena walamawe e mai kadi ema rua donsapona, dia. Walama sawo e apanaa mida ebou God buka bedewe girumalena inaida donsapu.✡Matiu 24.21; Mak 13.19; Gagalo 7.14; 12.7 2 Apana uara mida bontone dogo bedewe wineia ando osowe inantopue enapuwimopu, isiwa ando inawinakasala wadapu ita isiwa mala ita nuapare debamaia winakasala bedewe antopu.✡Matiu 25.46; Ion 5.29 3 Tane insadewasala apanawa mo mida sosou isiwa dewamoieno God mampe dodomanantona ebo debama winakasala wadapu ita mo inainambu sapaida wapi walamo uba sapa wadia rua ita do tadino kipora sapa waia rua.”

- Daniel
- <
- 12
- >

✡12:1: Gagalo 12.7

✡12:1: Matiu 24.21; Mak 13.19; Gagalo 7.14; 12.7

✡12:2: Matiu 25.46; Ion 5.29

© 1996 Wycliffe Bible Translators